TIFF

TIFF (, taip pat , sutrumpintai TIFF arba TIF) – rastrinių vaizdų failų formatas, plačiai naudojamas grafinio dizaino, leidybos ir fotografijos srityse.TIFF, Revision 6.0. Library of Congress Collections. Nuoroda tikrinta 2025-12-22. Skirtingai nei JPG, šis formatas orientuotas į aukštos kokybės vaizdų saugojimą be informacijos praradimo.TIFF failų formatas. Nuoroda tikrinta 2025-12-22.

Failus TIFF formatu galima įrašyti suglaudintus arba visiškai nesuglaudintus. Abiem atvejais glaudinimas gali būti be nuostolių, todėl visa pradinio vaizdo taškų spalvinė informacija išsaugoma 100 procentų. Dėl šios savybės formatas dažnai naudojamas profesionaliam vaizdų archyvavimui, skenavimui ir spaudos darbams.

TIFF palaikomas daugelyje programų ir įrenginių, įskaitant vaizdų skaitytuvus, fakso sistemas, teksto rengykles, optinio ženklų atpažinimo (OCR), vaizdų redagavimo bei stalininės leidybos programas. Formatą palaiko įvairios operacinės sistemos, įskaitant Windows ir Macintosh, todėl jis tinkamas darbui skirtingose platformose.

TIFF formatą sukūrė inžinierius Stephen Carlsen iš bendrovės Aldus Corporation darbalaukės leidybos poreikiams. Naujausia pagrindinė specifikacijos versija 6.0 buvo paskelbta 1992 m., o vėliau, bendrovei „Adobe“ įsigijus „Aldus“, formatas buvo prižiūrimas Adobe Systems. Remiantis šia versija, buvo sukurti keli specializuoti formato variantai. TIFF yra sudėtingas formatas, apibrėžiantis daugybę vadinamųjų „žymių“ (), iš kurių kiekviename faile paprastai naudojama tik nedidelė dalis. Dėl to skirtingos programos palaikė nevienodus formato poaibius, o tai lėmė paplitusį posakį, kad TIFF reiškia „“. Ši problema buvo sprendžiama atskiriant privalomąją „Baseline TIFF“ dalį, kurią turi palaikyti visos realizacijos, ir pasirenkamus TIFF plėtinius (), skirtus papildomoms funkcijoms.

 Šaltiniai 

Kategorija:Failų formatai
Kategorija:Nepilni Informatika